लोकसभा चुनाव ( Lok Sabha Election 2019 ) को लेकर अपनी बेबाक राय रखते हुए एनसीपी अध्यक्ष शरद पवार (Sharad Pawar) ने एक बार फिर प्रधानमंत्री नरेन्द्र मोदी (Sharad Pawar On PM Narendra Modi ) पर हमला किया है| उन्होंने कहा वैसे तो पीएम मोदी ठीक हैं, लेकिन चुनाव के दौरान उन्मादी हो जाते हैं| पवार ने पार्टी के कार्यकर्ताओं को व्यक्तिगत तौर पर किसी की आलोचना से बचने की सलाह दी| उन्होंने कहा कि यह जिम्मेदारी प्रधानमंत्री ने संभाल रखी है| दौंड में पार्टी कार्यकर्ताओं को संबोधित कर रहे पवार ने कहा, ‘मैं आपसे कहना चाहूंगा कि व्यक्तिगत तौर पर किसी की आलोचना नहीं करें| जब देश के प्रधानमंत्री ने यह जिम्मेदारी संभाल रखी है तो आपको इसमें क्यों पड़ना?